
V E N D i M
Nr. 310, datë 27.6.2002

Për disa ndryshime në vendimin nr.185, datë 16.4.1993 të Këshillit të Ministrave "Për pagat dhe shtesat mbi pagë të ushtarakëve të shërbimit pyjor", me ndryshimet përkatëse

Në mbështetje të nenit 100 të Kushtetutës dhe të neneve 2 e 6 të ligjit nr.8487, 13.5.1999 "Për kompetencat për caktimin e pagave të punës", me propozimin e Zëvendëskryeministrit dhe Ministër i Punës dhe Çështjeve Sociale, Këshilli i Ministrave

V E N D O S i:

1. Në vendimin nr.185, datë 16.4.1993 të Këshillit të Ministrave, me ndryshimet përkatëse, të bëhen këto ndryshime:
a) Në pikën 1, paga mujore për funksionet e mëposhtme bëhet:

Drejtor71 900 lekë
Zëvendësdrejtor53 600 lekë

b) Në pikën 2, niveli më i ulët i pagës bëhet 9 400 lekë në muaj, kurse niveli më i lartë (drejtor drejtorie) bëhet 26 100  lekë në muaj.
2. Efektet financiare që rrjedhin nga zbatimi i këtij vendimi të përballohen nga fondet e miratuara për Buxhetin e Shtetit të vitit 2002.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 16 korrik 2002.

